Gautrein-staking duur voort | Maroela Media
Die staking deur Gautrein-werkers gaan vandag die tweede week binne met die treindiens wat steeds ontwrig word nadat die United National Transport Union (Untu) en die Bombela-maatskappy nie oor die naweek saam om die onderhandelingstafel kon sit nie.
Gautrein-werkers het verlede week Maandag begin staak. Hulle eis ŉ 10% verhoging van hul basiese salaris, ŉ maandelikse behuisingstoelaag van R1 600, R20 000 onvoorwaardelike bonus per jaar vir elke werknemer, ŉ verhoging van die nagskofvervoersubsidie na R64 per nag en ŉ mediesefondsbydrae van 50%.
Die Kommissie vir Versoening, Bemiddeling en Arbitrasie (KVBA) het Vrydag aangebied om sy aanbod tot bemiddelling te verleng om ŉ oplossing vir die dooiepunt te vind, maar Untu het gesê hy is ongelukkig nie beskikbaar om oor die naweek te vergader nie. Bemiddelingspogings sal dus na verwagting vandag hervat word.
Gautrein-werkers verbonde aan Untu se toegangskaarte is na bewering geblok en hulle word nie in die treinstasies toegelaat nie.
Onvoorwaardelike bonusse? Ook net in Suid-Afika… Bonusse is mos aan prestasie gekoppel? Of sit ek die pot mis? So siek en sat vir “our people” se mentaliteit.
Dekolonisasie · 9 maande gelede
Dekolonisasie van hoespoed trein na die kaalvoet op die grond.
Die mense wat met hierdie treine en busse ry, is seker nie brandstigters nie, né
Sharem · 9 maande gelede
Nou as hulle staak en ons onskuldige pendelaars verontrief, hoekom kan ons hulle nie permanent boikot nie? Dis sommer strooi, hierdie alewige gestakery.
Skaam my dood. Wonder wat sê die hoë tegnologie spanne (Duitsers) wat hier so ‘n pragstuk modern tegnologie vir pendelaars kom pas het (juis vir 2010). Net 8 jaar later en kyk wat gebeur. Sies vir selfsug.
Die ou grappie van dat jy vir Jannie mooi kan aantrek maar nêrens heen neem nie word werklikheid op ‘n groter skaal – jy kan tonnels grawe en ‘n wêreldklas moltrein bedryf maar die Gautrein sal nêrens heen gaan nie.
Eenvoudige oplossing. Kry ander mense wat wil werk, ongeag kleur, sodat julle nie weer in dieselfde situasie is nie.